tomron87/hebrew-wikipedia-sentences-corpus huggingface dataset:
במהלך המאה ה-15 והלאה, החלה במדינות אירופה תופעה של ציד מכשפות שבה נעצרו, עונו, נשפטו והוצאו להורג עשרות אלפי נשים, וכן גברים וילדים רבים, בהאשמות כי ביצעו פעולות קסומות שונות, הכוללות הטלת "קללה" על אנשים, גרימת מחלות לבני אדם או ליבולים ועוד.
ציד המכפשות דעך עם התקדמות המדע והירידה באמונה בקיומו של כישוף, החל מהמאה ה-18.
בשנת 1584 נוצר הספר הראשון שהכיל הסברים על קסמים במובנם המודרני - של מופעים שנועדו להדהים את הקהל, עם זאת עד היום קיימים אנשים הטוענים כי הם משתמשים בכוחות על-טבעיים לשם ביצוע קסמים וכישופים.
במהלך המאה ה-17, פורסמו הרבה ספרים דומים, שתיארו קסמים.
עד המאה ה-18 הופעות קסמים היו נפוצים בירידים.
אחת הדמויות שייסדו את הקסם המודרני הבידורי היה ז'אן רובר-אודן, אשר היה לו תיאטרון קסמים בפריז בשנת 1845.
בין הקוסמים המפורסמים של המאה ה-19 היה הארי הודיני.
אלכסנדר הרמן זכה להצלחה גדולה במספר מדינות אירופה וארצות הברית וקיבל שם "ההרמן הגדול".
לאחר פטירתו אשתו אדלייד הרמן המשיכה בביצוע קסמים שהוא פיתח.
אמנות הקסמים מתחלקת למספר קטגוריות:
קסמים המתרחשים על במה בעזרת ציוד רב כגון ארגז ל"חיתוך" אדם, ארגז ל"העלמת אדם"/בעל חיים, "ריחוף" וכיוצא בזה.
קוסמים נודעים בתחום זה הם הארי הודיני ודייוויד קופרפילד.
קסם תקריב (Close-Up Magic) היא אמנות אינטראקטיבית המשלבת קסמי זריזות ידיים, יכולות אלתור יוצאת דופן, הומור שנון והרבה עזרה מהקהל המשתלב אל תוך הרוטינות.
בתרגום חופשי "קסמים מקרוב" הם כפי שהם נשמעים, והם נעשים במרחק נגיעה מהצופים ואף חלקם ממש בתוך ידיהם.
קסמי קלוז-אפ המתרחשים באמצע הרחוב, לרוב ללא כל הכנה מוקדמת.
סגנון זה זכה להצלחה רבה עם תוכניות הטלוויזיה של דייוויד בליין וכריס אנג'ל בארצות הברית ועם תוכניות הטלוויזיה של חזי דין ונמרוד הראל בישראל.
קסמים המדמים תופעות על-טבעיות כגון כיפוף כפיות, שבו נראה קוסם המכופף כפית ממתכת, טלקינזיס, בה הקוסם מראה שהוא יכול להזיז חפצים ממרחק, טלפתיה, שבה הקוסם מדגים כיצד הוא כביכול נכנס לתוך מוחו של המתנדב ומוציא משם מידע וחיזוי העתיד, בו נראה הקוסם מנבא מה יקרה בזמן או ברגע מסוים.
מנטליסט הוא מי שמשתמש בטכניקות שונות כדי ליצור אשליה של כוחות על טבעיים.
טכניקה נפוצה במנטליזם היא הסוגסטיה, החדרת מחשבה לתוך מוחו של המתנדב בשיטות מסוימות שנלמדות במשך שנים.
הופעות של מנטליזם גורמות לעיתים קרובות לצופה להאמין כי המבצע ניחן ביכולות על טבעיות, על אף שהדבר בלתי אפשרי.
בשונה מהעברית המודרנית בה קסם הוא אחיזת עיניים או שינוי טבע המציאות, ההלכה היהודית מגדירה את איסור קֹסֵם קְסָמִים כניבוי עתידות לאחר ריכוז באמצעות מעשים שונים:
בנוגע למעשי אחיזת עניינים בהלכה, הדבר נדון בספרות האחרונים, ולדעת אחדים מהם יש בכך איסור מהתורה, אך אחרים סבורים שאין בכך איסור, מהם התנו זאת בהודעה לפני שעושים את מעשה אחיזת העיניים, שהדברים נעשים באופן טבעי.
הקוסם ג'יימס רנדי היה קוסם מפורסם וספקן מדעי.
הוא נעזר בפרסומו הרב ובעושרו כדי לחשוף אנשים שטענו כי יש להם כוחות קסם או כוחות "על טבעיים" אחרים ו"הוכיחו" את דבריהם בצורות שונות.
במשך השנים הגיש רנדי עשרות תוכניות טלוויזיה אודות שרלטנות ורמאות בעולם העל-טבעי ואף הנחה סדרת תוכניות בהן בדק את מהימנותם של מספר אנשים הטוענים לכוחות מיוחדים.
בשנות ה-90 הוא הקים את אתגר מיליון הדולר להוכחת העל-טבעי שבו הזמין "קוסמים" שטענו לקיום של כוח על טבעי לבוא ולהוכיח את טענתם בתנאים מבוקרים.
דוגמה לאדם שהתבקש להוכיח את "כוחותיו" היה אורי גלר, אך הוא סרב.
הפרס התקיים במשך 20 שנה, עד להפסקתו בספטמבר 2015, לא עמד איש באתגר.
קסם של הורים (בשידור העונות הראשונות בארץ, כששודרה בתרגום בלבד בערוץ הילדים נקראה הסדרה "הורים גנובים"; באנגלית: The Fairly OddParents; בתרגום לעברית: "ההורים המוזרים למדי"; באנגלית מתקיים משחק מילים ל'פיות סנדקיות') היא סדרת אנימציה אמריקאית שנוצרה על ידי בוץ' הארטמן עבור ערוץ ניקלודיאון.
מקורה של הסדרה בסדרת סרטונים קצרים בתוכנית "Oh Yeah!
Cartoons"; לאחר שסדרת הסרטונים הסתיימה, היא הפכה לסדרת טלוויזיה.
הסדרה הופקה על ידי אולפני פרדרייטור.
ארבע העונות הראשונות של הסדרה, כמו כן החצי הראשון של עונתה החמישית, מופצות על ידי חברת ההנפשה הקנדית "נלבנה", בעוד ששאר פרקי הסדרה מופצים על ידי ניקלודיאון.
הסדרה היא הפופולרית ביותר בערוץ לאחר בובספוג מכנסמרובע והפינגווינים ממדגסקר.
ההומור בסדרה הוא בחלקו הגדול סאטירי, אך קיימים גם מאפיינים של סלפסטיק, והיא עמוסה בהתייחסויות ומחוות לתרבות פופולרית.
הסדרה הייתה מועמדת בטקס ה-KCA, וזכתה בשלושה פרסי אמי.
הצלחתה של הסדרה הובילה ליצירת מספר סרטי טלוויזיה המבוססים עליה.
חוקרת התרבות הפופולרית שרה ביינט-וייזר, בספרה "Kids rule!: Nickelodeon and consumer citizenship", מצביעה על כך שדמויות המבוגרים בסדרה הן כל כך שוליות לעומת דמויות הילדים, שהן "עשויות קרטון חד-ממדי".
כמו כן, את ההומור בסדרה היא מתארת כקאמפ מכוון.
בפברואר 2012 החל שידור הסדרה בערוץ ניקלודיאון בדיבוב לעברית (מהעונה החמישית) על ידי אולפני דאבי דאב, תחת השם "קסם של הורים", לאחר ששודרה תחת שם זה ללא דיבוב מאז ראשית הקמת הערוץ בארץ, וזכתה להצלחה רבה יותר.
כחלוף חודש, הסדרה עלתה לשידור גם בערוץ דיסני הישראלי; הפרקים ששודרו בערוץ דיסני שייכים לעונות שהופצו על ידי נלוונה, והדיבוב, שהופק על ידי אולפני אלרום, הוא שונה מזה של העונות החדשות יותר בניקלודיאון.
ב-2023 העונה השביעית של הסדרה עלתה לנטפליקס, וכמו כן נוסף גם הדיבוב של אותה עונה.
ב-8 בפברואר 2018 הודיע הארטמן שהוא עוזב את ניקלודיאון, ולאחר מכן נודע כי הרשת החליטה לסיים את הסדרה.
ב-24 בפברואר 2021, הוכרז על אתחול לייב אקשן לסדרה.
האתחול, הנקרא "קסם של הורים - מוזר למדי", עלה לשירות פרמאונט+ ב-2022, ובהמשך שודר גם בערוץ TeenNick בישראל.
ב-23 בפברואר 2024, הוכרזה סדרת המשך בשם "קסם של הורים - משאלה חדשה".
הסדרה החלה להיות משודרת בניקלודיאון החל מה-20 במאי 2024.
טימי טרנר, ילד ממוצע וחסר מזל, בן 10 בתחילת הסדרה (הגיל עולה עם המשך העלילה), סובל משמרטפית בת 16, ויקי, שנוהגת להתעלל בו על ידי העבדתו, נתינת כינויי גנאי וכפייה עליו לבצע את מטלותיה.
כדי לעזור לטימי להתמודד עם המצב, הוא מקבל סנדקי פיות (בדיסני הם נקראים "הורי פיות קסומים") הנקראים וונדה וקוזמו.
השניים מסוגלים להגשים לטימי כל משאלה שהוא יבקש, זאת בהתאם לכתוב בספר החוקים של הפיות שבו חוקים נוקשים לגבי שימוש הוגן בקסם הפיות ובפיות עצמן כסנדקיות.
ברוב הפרקים טימי מביע משאלה, שבהמשך מסבכת אותו בצרות ומביאות אותו לידי בקשות ותחינות לביטול המשאלה.
בעונה השישית ביקש טימי מוונדה וקוזמו "אח פיות", ובכך גרם לקוזמו ללדת לו אח פיות בשם פוף (Poof), שבנוסף לתפקיד האח הקטן של טימי הוא גם סנדק הפיה השלישי שלו.
החל מהעונה התשיעית נוסף לטימי גם כלב סנדקאות פייתי וקסום בשם ספארקי, שבניגוד לקוזמו, וונדה ופוף, הוריו של טימי יודעים על קיומו.
בעונה העשירית הגיעה לעיר ילדה בשם קלואי קרמייקל, אשר חולקת עם טימי את הפיות בגלל מחסור בסנדקי פיות.
- חלק א'!Abra-Catastrophe 12 ביולי 20033212אברה קטסטרופה!
מספר הפרק(בסדרה) מספר הפרק(בעונה) שם הפרק בעברית שם הפרק באנגלית תאריך שידור מקורי 1211משולש האהבהLove Triangle12 בפברואר 20111222המשאלה הסודית של טימי!
Attack15 באוקטובר 20111266הכירו את ההורים הקסומיםMeet the OddParents29 בדצמבר 2011
טימי טרנר (שמו המלא הוא טימותי טיבריוס טרנר) – ילד ממוצע בערך בן 10 (בהמשך הסדרה חוגג את יום ההולדת ה-11 וה-12).
חובש כובע ורוד ולובש חולצה ורודה.
לא מקובל, נתון לחסדיו של בריון בית הספר ובדרך כלל מחזר אחרי טריקסי טאנג, ילדה מקובלת שנחשבת לילדה הכי יפה בבית הספר.
הוא לא חכם אך יצירתי.
קיבל סנדקי פיות (הפרק בו קיבל אותם לא שודר בישראל) שיגשימו לו כל משאלה (חוץ מהחוקים האסורים על ידי ספר החוקים של עולם הפיות ויורגן), אך כמעט בכל הפרקים מבקש משאלות שמסבכות אותו בצרות, אך בסוף פותר אותן.
למרות התנהגותו האנוכית לעיתים, הוא ילד סנדקאות מוצלח, וחבר נאמן.
קוזמו (יוליוס) קוזמה – בעל שיער ירוק בדומה לצורת שיערו של טימי.
אחד מסנדקי הפיות של טימי וקלואי.
קוזמו נשוי לוונדה והוא אביו של פוף, אף על פי שהוא זה שהיה בהריון איתו ולא וונדה, ולו אח בשם שנוזמו אשר בפועל מוצלח יותר ממנו.
קוזמו מתואר כחסר טקט, חסר אחריות, טיפש ולרוב מכונה "אידיוט", אף על פי שהוא מפגין סימני חוכמה מדי פעם.
עליז ומשתף פעולה עם טימי.
יש לו כוונות טובות אבל מרבה לגרום לצרות ומסבך לעיתים את טימי.
בעונות הראשונות הוא ו-וונדה תוארו כזוג שלא יכול להיפרד לרגע, אבל לאחרונה יחסיהם שונים לחלוטין כאשר קוזמו תמיד מחפש גם הזדמנויות להתחמק מוונדה.
הוא עדיין מאוד אוהב את וונדה, ולאחר זמן מה שבילה בלעדיה רצה לחזור אליה.
בן דוד רחוק של יורגן.
ב"קסם של הורים - משאלה חדשה" מתגלה שהיה סנדק הפיה של דנזל קרוקר עם וונדה.
וונדה (וינס) פריווינקל – בעלת שיער ורוד ומתולתל.
אחת מסנדקי הפיות של טימי וקלואי.
וונדה היא אשתו של קוזמו ואמו של פוף, אף על פי שהיא לא הייתה בהריון איתו אלא קוזמו.
בניגוד לקוזמו, וונדה היא רצינית, עצבנית לרוב, אינטליגנטית ודאגנית מאוד לכולם בייחוד לפוף.
היא אינה גאונה אבל נחשבת לחכמה ואחראית יותר מכולם.
היא יודעת מתי צריך להפסיק עם השטויות ולהתחיל להיות רציניים.
כשטימי וקוזמו אבודים הם תמיד זקוקים לעזרתה.
היא מסייעת לרוב אך חסרת סבלנות בנוגע לקוזמו.
טימי וקוזמו חושבים שוונדה נודניקית מפני שהיא לא מרשה לעשות כיף במשאלות חסרי אחריות של טימי.
יש לה אחות תאומה ששמה בלונדה ושתיהן די שונות אחת מהשנייה.
אבא של וונדה, ביג דדי, הוא מנהל חברת ניקיון, אוהב מאוד את וונדה ושונא את בן זוגה, קוזמו (בדומה לאמו של קוזמו, קוזמה).
ב"קסם של הורים משאלה חדשה" מתגלה שהייתה סנדקית הפיה של דנזל קרוקר יחד עם קוזמו.
פוף (Poof) פריווינקל קוזמה – 'אח הפיה' של טימי וקלואי ובנם התינוק של וונדה וקוזמו.
כשהיה עובר הוא היה בתוך קוזמו ולא בתוך וונדה, אשר גם ילד אותו.
צבעו סגול ומאז הופעתו הוא מציג מספר תהליכי התבגרות, כגון: הצמחת שיער, יכולת לדבר ועוד.
האויב שלו הוא האנטי פיה שלו, פופ.
פוף אוהב מאוד את טימי ונוהג להגיד את שמו בנימת דיבור ילדותית ומשעשעת.
בדומה לאמו וונדה, הוא חכם, אך גם חסר אחריות, עליז ודי טיפש, בדומה לאביו קוזמו.
פוף הוא תינוק הפיה הראשון שנולד אחרי הרבה מאוד שנים (לכן גם נחשב דמות להערצה בקרב הפיות).
טימי ביקש את פוף כי וונדה וקוזמו היו עצובים שלא היה להם תינוק ולא יכלו להוליד אחד בלי שטימי יבקש.
הופיע לראשונה בעונה 6. בפרק המשאלה הסודית של טימי הוא נשאב להוקוס פוקונוס, עולם שחור לבן ונורא בבעלות ילדי פיות.
בקסם שלו עוצמתי ומשפיע על אחרים.
לדוגמה שהוא בוכה דברים רעים קוראים וכל פעולה שלו יכולה להשפיע.
בסדרת ההמשך "קסם של הורים - משאלה חדשה" מופיע כפיה בוגרת, השרביט שלו, שהיה רעשן של תינוק, השתנה למקל הליכה, והוא החליף את שמו לפרי.
ספארקי – כלב סנדקאות פייתי מדבר ובעל מעשים רצויים, אך כאלה שמלווים לרוב במעשים מגושמים, אך אפילו פחות אחראי מטימי.
אוהב לנסוע במכונית בזמן שמוציא את ראשו החוצה.
באחד הפרקים התאהב בכלבה שקוראים לה אפרסקית, בעיקר מפני שהיא יפה אך טיפשה.
הופיע רק בעונה 9, ובגלל סיבות לא ידועות לא הופיע בעונה שלאחר מכן.
קלואי קרמייקל – ילדה לכאורה מושלמת, טבעונית, חולקת את הפיות עם טימי מאז עונה 10. בהתחלה טימי לא רצה להתחלק עם הפיות שלו, אך אחרי שהוא הבין שהיא ילדה ממוצעת ולא כזאת מושלמת, טימי הסכים לכך.
היא הבת הראשונה ששייכת לאגודת "צופי הסנאים".
אוהבת את "הדובים ההוגנים" (פרודיה של "דובוני אכפת לי") ובדרך כלל לחוצה מאוד.
אוספת את בובות "ילדי חלקת הירק" מאז היותה בת כ-3 חודשים.
קלואי מתוארת בתור ההפך המוחלט מטימי: תלמידה טובה שאכפת לה מאחרים ובכלל לא אנוכית.
מר טרנר – אביו של טימי, או בשמו השני "אבא".
עובד בחברת העפרונות "עפרונקסוס" בניהולו של אד לדלי.
שכנו של מר דינקלברג, אותו הוא מתעב ומשוכנע שהוא מרושע, מפני שבעבר היה עם אשתו אשר היה מאוהב בה מילדות, לפעמים הוא מבין שמר דינקלברג הוא אדם טוב אך מכחיש זאת רבות.
טיפש ולרוב צוחק מבדיחות קרש הקשורות אליו.
דמותו מלווה בצחוק והוא אינו יודע לחשוב בצורה אחראית ורצינית.
אוסף את בובות "ילדי חלקת הירק".
שינה את שמו ל"אבא" בעקבות עסקי צייד הרוחות שלו ושל אשתו שהיו כושלים והציבור שנא אותם על כך, שמו האמיתי מעולם לא נחשף בסדרה.
ברנבי טרנר – אמו של טימי, או בשמה השני "אמא".
טיפשה בדומה לבעלה, אך הוגנת ואחראית הרבה יותר.
נוטה להשתטות ולהתבדח, מתלהבת בהגזמה, נמרצת, פעלתנית, בעלת כוונות טובות אך לרוב מסתבכת ואינה מצטיינת בבישול.
בילדותה הייתה עם מר דינקלברג.
שינתה את שמה ל"אמא" בעקבות עסקי צייד הרוחות שלה ושל בעלה שהיו כושלים והציבור שנא אותם על כך.
קלארק קרמייקל – אביה של קלואי.
בדומה לקלואי הוא מציל חיות ואכפת לו הרבה מאחרים.
קוני קרמייקל – אשתו של קלארק ואמא של קלואי.
בדומה לבעלה ולקלואי גם לה אכפת מחיות עוזרת לזולת.
שלדון דינקלברג – שכן של משפחת טרנר ובעלה של גברת דינקלברג.
מר טרנר מתעב את מר דינקלברג כי הוא משוכנע שהוא מרושע, ומאשים אותו בכל דבר רע שקורה לו, תוך כדי צעקה "דינקלברג!".
בפועל, מר דינקלברג הוא אדם נדיב ונחמד שעוזר למר טרנר בכל הזדמנות, ואפילו גרם למר טרנר לחשוב שהוא אכן מרושע רק על מנת לגרום לו להרגיש שצדק ובכך לשמח אותו.
צ'ט שם כסף – כתב חדשות שמחפש סקופים מעניינים.
בערוצי דיסני/זום/ג'וניור הוא נקרא "ציט מתערב איתכם".
הסנטר האדום – דמות מחוברת קומיקס.
גיבור על בעל סנטר ענק שלבוש בחליפה בצבע אדום.
טימי שימש כעוזרו בפרקים בהם הופיע.
הופיע גם בפרק "המשאלה הסודית של טימי" (עונה 8 פרק 122 - 123) בו היה צריך להעיד לטובתו של טימי שהוא לא ילד הסנדקאות הכי גרוע בעולם.
קראש נבולה – דמות מחוברת קומיקס.
טריקסי טאנג – ילדה מאוד מקובלת ויפה בבית הספר היסודי דימסדייל.
מסתובבת תמיד עם ילדים מקובלים ולא מתעניינת בטימי.
גברת קרוקר – אימו של קרוקר.
אישה נמוכה שנראית כמו בנה, וחושבת שהוא לא אוהב אותה.
באחד הפרקים פוף היה הורה פיה שלה.
טומי טרנר – האח הגדול של טימי בפרק הראשון של עונה 5. ילד בן 18. טימי לא אהב את טומי.
אבא של ויקי וטוטי – מתגורר בדימסדייל עם שתי בנותיו, אשתו והכלב שלו.
הוא מפחד מאוד מוויקי שמענה אותו כמו טימי.
ניקי – אימה של ויקי וטוטי.
מתגוררת בדימסדייל עם בנותיה בביתה.
היא מפחדת מאוד מוויקי שמענה אותה כמו טימי.
מר אד לדלי – מעסיקו של מר טרנר במקום עבודתו "עפרונקסוס", ונראה קצת כמו עיפרון.
רצה את ספארקי בפרק 136 של עונה 9 היות שהציל את חייו.
בריטני בריטני – זמרת מפורסמת, פרודיה על הזמרת האמריקאית בריטני ספירס.
צ'סטר מקבקבט – הוא ילד ממעמד נמוך ואחד מחבריו הטובים של טימי טרנר יחד עם איי ג'יי.
כמו טימי ושאר חבריו, צ'סטר נחשב מאוד לא פופולרי.
אביו, באקי מקבקבט, הוא שחקן בייסבול כושל ונוהג להסתובב עם שקית נייר על ראשו מהבושה.
צ'סטר מתגורר בפארק קרוואנים ליד ביתו של איי ג'יי.
צ'סטר הוא מתחת לקו העוני בגלל אי הצלחתו של אביו ולרוב ישן עם עכברים וצד זבובים למאכל.
אנטוני גיימס ג'וניור "איי ג'יי" – אחד משני החברים הטובים ביותר של טימי יחד עם צ'סטר.
איי ג'יי הוא גאון, אבל הוא מתקשה בכישורים חברתיים וכתוצאה מכך הוא נחשב ילד לא פופולרי כמו שני החברים שלו.
שם המשפחה שלו לא מוזכר בסדרה.
ב"קסם של הורים - משאלה חדשה" מתגלה שמו האמיתי ויש לו שיער.
מארק צ'אנג – חייזר שוונדה וקוזמו זימנו כאשר רצה טימי לשחק עם חבריו נגד חייזר מזויף.
מארק חי בכוכב הלכת יוגופוטמיה, כוכב הפוך לכדור הארץ בו מה שנחשב טוב אצלנו - כמו דברים מתוקים וחמודים נחשב רעיל אצלם ולהפך - הם מחשיבים זבל כמעדן, ומלכלכים בגדים נקיים וקוראים לכך 'כביסה'.
מארק מאוהב בוויקי מכיוון שהיא מרושעת ומגעילה.
אלמר – ילד חנון עם חצ'קון גדול בשם בוב בצד של פניו, שמדבר אליו על השליטה בעולם.
הוא תלמיד בבית הספר היסודי דימסדייל, ומשתתף בכיתה של מר קרוקר.
הוא אחד מחברי "הגיבוי" של טימי.
סאנג'י – ילד ממוצא הודי בעל משקפיים.
במהלך הסדרה קולו נשמע כאילו הוא פותח קופסת אוכל לחתולים, מה שגורם להרבה חתולים להגיע אליו.
אביו החורג הוא מפקד המשטרה ולכן הוא גר בבסיס צבאי.
ובפרק 2 של עונה 5 היה לו אח גדול (אחיו הגדול של סנג'אי לא ממוצא הודי), והוא אחד מחברי "הגיבוי" של טימי.
טוטי – אחותה הצעירה של ויקי.
יש לה אהבה אובססיבית על טימי ומנסה לנשק אותו בכל הזדמנות.
בדרך כלל נראה שהיא מפריעה לטימי במהלך אחת ההרפתקאות שלו, אם כי היא גם נלחמה בשבילו כאשר אף אחד אחר לא.
בכל פעם שרואים אותה על המסך, היא מראה אהבה לטימי ורצון להתחתן איתו, אף על פי ששניהם רק בני עשר.
בסרטים, טוטי וטימי גדלו והפכו לזוג.
ג'ימי ניוטרון – דמות אורחת מסדרה אחרת בשם "ג'ימי ניוטרון".
מכונה גם בתור "הילד החכם של רטרוביל".
יש לו כלב רובוטי בשם גודארד שבא לעזרתו בשעות צרה.
הוא נפגש עם טימי בפרקים המיוחדים של The Jimmy Timmy Power Hour.
בפרק "חברים" השניים החליטו להמציא נבל בשם "הרשע שלא קוראים לו שירלי", שכן לבסוף הביסו והתיידדו איתו.
קווין קרוקר – חבר של טימי וקלואי.
למרות שהוא אחיינו של מר קרוקר, הוא די חברתי לטימי ויתר התלמידים.
חלק מחבריו חושבים שהוא אויב רק מפני שהוא בן משפחת קרוקר או אובססיבי לפיות.
ויקי – הבייביסיטר של טימי.
נערה בת 16, בעלת שיער ג'ינג'י ואופי מרושע ביותר.
שונאת את טימי וילדים באופן כללי.
מציגה את עצמה באופן חיובי כלפי הוריו, אך בעוזבם את הבית היא מתעללת בו וקוראת לו בכינויי גנאי.
ההתעללות של ויקי היא הסיבה המרכזית לכך שטימי קיבל את סנדקי הפיות.
פופ היה הסנדק שלה בפרק 132 בעונה 9. ב"קסם של הורים - מוזר למדי" הפכה להיות מורה בעלת אובססיה לפיות, בעקבות הקיר שהיא ראתה אצל קרוקר.
והתאבה בקרוקר למרות שהוא לא מעוניין.
ב"קסם של הורים - משאלה חדשה" הפכה להיות מפעילת יום הולדת שמענה ילדים בשביל אתר הקניות שלה.
פרנסיס – הבריון של בית הספר ואויבו של טימי וחבריו.
נוהג להרביץ, להציק ולהכות את כל תלמידי בית הספר.
דמותו נעלמה מהסדרה מסיבה לא ברורה.
דנזל קווינסי קרוקר – המורה המרושע של טימי ואויבו המושבע.
בעל אובססיה לפיות ושונא את אימו, על אף שבעצמו אומר לפעמים שהוא אוהב את זה שהיא קוראת לו בכינויי גנאי.
אוהב את קלואי, את סנג'אי ואת איי ג'יי.
וונדה וקוזמו היו סנדקי הפיות שלו בעבר, אך באשמת קוזמו, גילו שיש לקרוקר סנדקי פיות.
באחד הפרקים מתברר שאם הוא לא היה אומר "סנדקי פיות!", אז עולם הפיות לא היה קיים.
הופיע גם בפרק "המשאלה הסודית של טימי" (עונה 8 פרק 122 - 123) בו עזר לטימי להגיע לעולם הפיות.
ב"קסם של הורים - מוזר למדי" מצוין שהוא נשלח לבדיקה פסיכיאטרית, ושוויקי התאהבה בו לאחר שהיא נהייתה מורה.
אנטי-קוזמו – האנטי פיה של קוזמו.
אביו של פופ ובעלה של אנטי-וונדה.
אינו רואה בעין ימין בניגוד לקוזמו שרואה בשתי העיניים.
האנטי פיה היחידה שראתה את המקרים שפוף ופופ נולדו.
אנטי-קוזמו לא הוליד את פופ (לעומת קוזמו), אלא אנטי-וונדה מהפרק אנטי פוף מעונה 7.
אנטי-וונדה – האנטי פיה של וונדה.
אימו של פופ, אשתו של אנטי-קוזמו ואוכלת אוכל בעזרת הרגליים.
אנטי-וונדה הולידה את פופ בפרק הראשון של עונה 7.
פופ (Foop) – אויבם של טימי, קוזמו, וונדה ופוף, והאנטי הפיה של פוף.
רשע ובעל מבנה גוף מרובע.
בנם של אנטי קוזמו ואנטי וונדה.
הופיע לראשונה בעונה 7. באחד הפרקים בעונה 9 היה הסנדק המרושע של ויקי.
דארק לייזר – פארודיה על דארת' ויידר.
רובוט בדיוני שטימי רואה בחוברת קומיקס, ומחליט להביא אותו לחיים.
מיד נהפך לאויבו של טימי, ומנסה להשמידו פעמים רבות, אך נכשל.
בעל אופי זועם ומרושע, אך נוהג מיד להירגע כאשר מדבר עם בובת הכלב שלו, פליפסי.
רמי בוקספלנטי – ילד מיליארדר.
אומלל בשל חוסר תשומת לב מהוריו, ומהקנאה שהוא מקבל מן העמיתים שלו.
הוא מאוד רוצה להיפטר מהפיות של טימי בשל הקנאה העצומה שלו כלפי העובדה שיש לו שני הורי הפיות והורים אמיתיים שאוהבים אותו, לעומת רמי, שלו יש רק סנדק אחד להורים שלא שמים לב אליו.
הופיע בפעם האחרונה בעונה 9. פרודיה על ריצ'י ריץ', דמות עשירה בקומיקס, המכונה "הילד העשיר הקטן והמסכן", שהיה למעשה הרבה יותר נדיב מרמי.
נורם – ג'יני שתקוע בתוך מנורה.
אויבו של טימי ומנסה להיפטר מוונדה וקוזמו באחד מן הפרקים, ולהחליף אותם בתור הפיה החדשה של טימי.
המחסלים – אויביהם של טימי בפרקים של משאלוגיה.
בחלק האחרון בסדרת הפרקים הם הופכים לטובי לב.
החושך - סערה שחורה שניצבת בשמיים אשר שולטת במחסלים (מלבד אחד מהם) החושך רצה את טימי בתוכו על מנת שטימי ינהג עמו בטוב, בחלק האחרון הופך החושך בזכות טימי לשמש מחייכת שמאירה על כולם.
דאג דימדום – הבעלים של אצטדיון דימדום.
איש עסקים זקן ועשיר בדימסדייל, לבוש בחליפה לבנה וכובע בוקרים לבן, כובעו גדל כל פעם שהדמות שלו מוצגת.
הוא מוצג לעיתים כנבל אבל גם עזר לטימי מספר פעמים.
סבא של דב דימדום ואבא של דייל דימאדום בקסם של הורים - משאלה חדשה.
יורגן וואן סטרנגל – הפיה החזקה ביותר שקיימת בעולם הפיות ומנהיגן.
כמו כן, גם הוא אחראי לאכיפת החוקים והוא זה שבנה את עולם הפיות.
נישא לפיית השיניים כשהציע לה את השיניים של טימי.
יורגן גבוה, שרירי ושזוף, לבוש בבגדים ירוקים צבאיים והוא אחד הפיות היחידות ללא כנפיים, כי הוא מאמין שהן "נשיות" מדי.
תחפושת החיה שלו היא קרנף או שבלול, ותחפושת הצמח שלו היא קקטוס בעציצים עם צורה אנושית קלה.
הוא נהנה מלענות את בינקי, חברו הטוב.
בעבר היה חנון בעל אלרגיות אך שינה את זה על מנת לקבל ביטחון עצמי.
ב"קסם של הורים - משאלה חדשה" יש לו זקן.
פיית השיניים – פיה גבוהה לעומת רוב הפיות.
הפיה האחראית על משאלות הקשורות לשיניים.
בת זוגו של יורגן וואן סטרנגל, והיא האדם היחיד שהוא נחמד אליה.
באחד הפרקים היה מנחה תחרות מציאת מאכלים שמתבררים כמצרכים למנה שהוא רצה להכין.
בילדותו קוזמו עזר לו עם הפזילה בעיניו ולכוון חצים טוב.
קופידון כנראה חלק מקהילת הלהט"ב, שכן באותו פרק נפרד מבן זוגו, ווילי הרטוב.
חואנדיסימו – פיה סקסית מאוד שמאוהבת בוונדה מילדות.
חואנדיסימו מנסה במשך מאוד אלפי שנים לגרום לוונדה להיפרד מקוזמו על מנת שיוכל להיות איתה.
אוהב להשוויץ בגוף שלו וקורע את חולצתו בכל הזדמנות.
בעונות הראשונות צוין כי היה בן זוגה של וונדה בתיכון, אך בהמשך טענות אילו הופרכו.
הורה הסנדקאות של רמי בוקספלנטי.
במהלך הסדרה, מלבד היותו כהורה פיות, עבד בעבודות נוספות (ביניהן שומר החוקים).
ווילי הרטוב – הקוף של המנהל בית הספר לפיות בו קוזמו למד.
היה בן זוגו של קופידון.
הופיע בפרק אחד בעונה 9.
בינקי אבדואל – "חבר" טוב של יורגן, ופעם אחת הייתה לו תוכנית משלו.
למרות היותו חבר טוב של יורגן, יורגן כמעט תמיד מכה אותו ומשפיל אותו כי הוא מוצא שמחה בזה, אם כי בינקי אף פעם לא באמת מתלונן על ההתעללות המתמדת שהוא חווה בזמן שיורגן בסביבה.
נראה שהוא לא מעריך את "האכפתיות" שיורגן מראה לו.
בינקי שקט הרבה זמן, מראה סימנים של הערכה עצמית נמוכה, ומתנהג כמו ילד.
מלבד לזה שיורגן מציק לו, אין לו הרבה אישיות.
מאמא קוזמה – אמא של קוזמו ושנוזמו המגוננת מידי על בנה.
אשתו של פאפה קוזמה, אוהבת את בנה אך שונאת את וונדה.
היא ניסתה וביצעה תוכניות לגרום להם להיפרד אבל תמיד נכשלת בגלל אהבתם הגוברת על כל מכשול.
לפי עונה 4, קוזמו הפך את פאפא קוזמו לזבוב בטעות, ובכך גרם להיעלמותו.
ביג דדי – בוס המאפיה מן עולם הפיות.
אביהן של וונדה ובלונדה וסבא של פוף.
אף על פי שהוא נראה מאיים, לביג דדי יש צד רך, במיוחד עבור וונדה.
יש לו נטייה לגרום לאנשים המתנגדים לו "להיעלם".
יש לו כרית בשם "מר סוסי" שהוא הכרית הכי נוחה בעולם.
שונא את קוזמו בדומה לשנאתה של מאמא קוזמה כלפי וונדה.
אשתו לא הוזכרה מעולם, וכנראה שהשניים גרושים.
בלונדה (ויאנה) פריוונקי – אחותה התאומה "הזהה אך היפה יותר" של וונדה, שלדברי וונדה, בחרה בחיים הקלים של הפיכה לשחקנית.
בלונדה כוכבת באופרת סבון שנקראת "כל שרירי שלי", שהיא גם התוכנית האהובה על יורגן.
דודתה של פוף וגיסתו של קוזמו.
שנוזמו – אחיו הגדול של קוזמו.
משקר לאחיו שהוא מרגל על מנת לנצל אותו, אך ברגע שהוא מגלה כי פגע ברגשותיו הוא מתחרט ומנסה שוב להתנהג כמו מרגל רק הפעם יחד איתו.
פאפא קוזמה – בעלה של מאמא קוזמה, שנעלם לאחר שנהפך בטעות לזבוב על ידי קוזמו התינוק.
מועצת עולם הפיות – המועצה האחראית לכל מי שעבר על החוקים, ובעוד שלא ידוע האם הם בעצמם פיות, הם אחראים לכל המתרחש.
תמיד לבושים בחלוקים גדולים ומעולם לא ראו את פניהם.
ב-9 ביולי 2011 שודר הסרט "קסם של הורים – הסרט: טימי טרנר, תתבגר!" בערוץ ניקלודיאון האמריקאי.
הסרט הופק במסגרת ציון עשור לשידור הפרק הראשון של הסדרה.
בניגוד לסרטי הסדרה הקודמים, הסרט היה שילוב של אנימציית CGI ושל לייב אקשן.
מספר הצופים בשידור המקורי של הסרט עמד על 5.8 מיליון, והסרט זכה להצלחה רבה.
עלילת הסרט מתרחשת גם היא בדימסדייל.
הגיבורים הראשיים של הסרט הם טימי טרנר (דרייק בל), הגיבור המקורי של הסדרה, וסנדקי הפיות שלו קוזמו, וונדה ופוף.
בסרט, טימי בן 23, וזאת בניגוד לסדרה המקורית בה הוא בן 10. בסרט, טימי עדיין לומד בכיתה ה' למרות גילו, ומורו הוא דנזל קרוקר כמו בסדרה המקורית, והוא שהשאיר אותו 13 שנים באותה כיתה.
במהלך הסרט, טימי פוגש את טוטי (דניאלה מונה), אותה הכיר בילדותו ומתאהב בה ואילו טריקסי אינה מופיעה בסרט.
הסרט "קסם של הורים - הסרט: חג המולד" יצא בדיבוב לעברית ב-26 באוגוסט 2013. בסרט טוטי וטימי עוזרים לסנטה להציל את חג המולד וחווים הרפתקאות.
בקיץ 2014 יצא הסרט השלישי שנקרא "קסם של חופשה" .
גם לסרט זה הופקה גרסת דיבוב לעברית.
הסרטים מתרחשים בציר זמן חלופי של הסדרה.
חלק ייחודי החוזר על עצמו בכמה פרקים הוא הופעתו או אזכורו של ספר החוקים של הפיות שחיבר יורגן כדי ששימוש בקסם הפיות יהיה הוגן.
כמו כן, נועד הספר לסייע במקרים שבהם קיימת בעיה בעניין הסנדקאות (בעיה שנגרמת לטימי פעמים רבות).
לפעמים טימי מביע משאלות לוונדה וקוזמו, אך הן לא מתגשמות כי השרביטים אינם מאפשרים להגשים את המשאלות ההן.
איסור על הגשמת משאלות כסף.
איסור על ילד הסנדקאות לגלות לאנשים הקרובים לו על כך שיש לו סנדקי פיות.
בנוסף, לסנדקי הפיות עצמם אסור לספר לילדי הסנדקאות שלהם על ילדי סנדקאות אחרים.
איסור על ביטול אהבת אמת או על הגשמת משאלות אהבה.
איסור להביע משאלה סודית (לגרום לפיה להגשים משאלה בלא יודעין, לדוגמה במצב שהיא ישנה וחסרת שליטה).
איסור על שינוי לא חוקי בספר החוקים של הפיות.
איסור על משאלות שיניים שלא יעברו דרך פיית השיניים
איסור על לבקש שמישהו יחדל מלהתקיים.
איסור על לבקש שהיה כל יום חג המולד
אין לבקש חביתה לפני שבעה בבוקר
/דיסניניקלודיאוןהמקורטימי טרנרדנה אברהם-סמושיר כהןטרה סטרונגקוזמו (יוליוס) קוזמה
פריווינקלניסו שליועדן גמליאלדראן נוריסוונדה פריווינקל
בפרק "חגיגות בחברות" (הפרק אצל באנסן), התגלה שלקוזמו יש חבר מפלצת בשם באנסן (שניפגשו בכנס).
בפרק זה, דנזל קרוקר ואמנדה קילמן (אויבתו של באנסן) החליטו ביחד ליזם מזימה לקוזמו ולבאנסן כי לשניהם יש אובססיה מטריפה.
קסם של משפחה היא סדרת אנימציה לילדים מאת חברת האנימציה Xilam .
הסדרה שודרה בין השנים 2006-2010 ובישראל בין 2018-2009. כיום הסדרה זמינה לצפייה ב-yesVOD kids וב-HOT VOD Young.
העונה השנייה עלתה לשידור בערוץ kidZ ב-5 באוגוסט 2018 וירדה משידור באותה שנה עם סיום שידורי העונה הראשונה.
הסדרה מספרת על חייהם של ווילו הפיה ובעלה, גרגור הענק, שלא יכלו להתחתן בארץ הפיות.
לכן הם עברו לעולם האמיתי יחד עם אמא של ווילו - המכשפה פרושיה, הוד מעלתו הצפרדע (חיית המחמד), דוד ג'ין הג'יני והילדים האמיתיים שלהם תום וסינדי, שם מנסה המשפחה לחיות את חייהם הרגילים אך מסתבכת בצרות שונות.
תום (תומר פרי/ דניאל מגון) - בנם של ווילו וגרגור, בעל ההתנהגות הכי נורמטיבית במשפחה.
ווילו (הדר שחף/ טליה ברקאי) - אימם של תום וסינדי, הפיה, המנסה כמה שפחות להשתמש בקסם בעולם האמיתי.
גרגור (דב רייזר/ צביקה פורמן) - אביהם של תום וסינדי, ענק, אך למרות כך הוא עדין.
סינדי (ספיר דרמון) - אחותו הבכורה של תום, נערה טיפוסית בגיל התבגרות.
הוד מלכותו (חנן רוזן/ צביקה פורמן) -חיית המחמד של תום, בעלת יכולת דיבור, צפרדע הטוענת שהיא נסיך.
פרושיה (אפי בן ישראל/ ענת ניב) - דודתם של תום וסינדי ואחותה של ווילו, נוטה לרוב להסתבך עם החוק בעולם האמיתי.
העונה הראשונה שודרה בינואר 2009 עד פברואר 2009 בערוץ הילדים, בינואר 2017 הסדרה עלתה לשידור חוזר בערוץ kidZ.
רשת שידור בארץ תאריכי שידור מקורי ערוץ הילדים ינואר 2009 פברואר 2009
העונה השנייה החלה את שידורה ב-5 באוגוסט 2018, בערוץ Kidz.
רשת שידור בארץ תאריכי שידור מקורי kidZ יום ראשון, 5 באוגוסט 2018
התערוכה מוצגת מדי שנה משנת 2006, בסוף חודש אוגוסט, בחיפה, בבית הכט שבמרכז הכרמל.
התערוכה בהפקת חברת אתו"ס (החברה לאמנות תרבות וספורט, חיפה), מטעם עיריית חיפה.
בתערוכה מוצגות מאות בובות עבודת יד, ומבקרים בה מדי שנה אלפי אנשים מרחבי הארץ.
הבובות עשויות מחומרים שונים, בגדלים ובטכניקות שונות: בובות חרסינה, מריונטות, בובות תיאטרון, בובות עיסת נייר, בובות חרוזים, בובות ספוג, בובות סרוגות, בובות טיפוליות, בובות מרשת מתכת ועוד.
במדשאה הסמוכה לבית הכט מתקימות בימי התערוכה בערב, הצגות בובות לילדים ולכל המשפחה.
במקום דוכני הפעלה ויריד אומנויות.
לצד התערוכה מופק קטלוג צבעוני.
בשנת 2009 הציגו בתערוכה כשבעים אומנים.
הנושאים המרכזיים של התערוכה בשנת 2008 היו: קוסמים וקסמים, מכשפות, לוליינים, אמני קרקס ופיות.
הנושאים המרכזיים של התערוכה בשנת 2009 היו: סוריאליזם – בין דמיון למציאות, ונושאים חופשיים.
הוא סרט טלוויזיה המבוסס על סדרת הטלוויזיה, קסם של הורים.
הסרט שודר לראשונה ב-9 ביולי 2011 וב-12 ביוני 2012 או 2013, בערוץ ניקלודאון האמריקאי.
הסרט נוצר כדי לציין עשור מאז שודר הפרק הראשון של הסדרה.
מספר הצופים בשידור המקורי של הסרט, עמד על 5.8 מיליון אנשים.
עלילת הסרט מתרחשת בעיר דימסדייל.
גיבוריו הראשיים של הסרט, הם טימי טרנר, הגיבור המקורי של הסדרה קסם של הורים, וסנדקי הפיות שלו (קוזמו, וונדה ופוף).
בסרט, טימי בן 23, ולא בן 10 (בהמשך 11), כמו בסדרה המקורית.
בסרט, טימי עדיין לומד בכיתה ה', והמורה שלו הוא דנזל קרוקר כמו בסדרה המקורית.
בהמשך הסרט, טימי פוגש את טוטי, והוא הכיר אותה מאז ילדותו ומתאהב בה.
טריקסי טאנג, בה טימי מאוהב בסדרה המקורית, אינה מופיעה בסרט.
בהקרנת הבכורה ב-9 ביולי 2011, צפו בסרט 5.8 מיליון צופים.
הסרט זכה להצלחה הגדולה ביותר מכל ספיישלי הסדרה.
הסרט זכה לביקורת חיוביות רבות.
הסרט היה הסרט בעל אחוזי הרייטינג הגבוהים ביותר בכבלים, ששודר בשבוע הקרנת הסרט.
בעקבות הצלחת יצאו 2 סרטי המשך, אחד נקרא "קסם של חג מולד" והשני קסם של חופשה.
קסם תקריב או קסם קלוז־אפ הוא קסם המבוצע באווירה אינטימית, לא יותר ממטרים ספורים בין הקוסם לקהל, ולרוב מבוצע בישיבה לשולחן.
קסם תקריב הוא אחד מאבני היסוד של כלל צורות הקוסמות, ומעטים הקוסמים אשר לא מתמחים בסוג זה של קסמים.
זריזות ידיים היא מיומנות התומכת בסוג זה של קסמים, והיא נועדה לתמרן את הקהל כך שלא לשים לב לחפצים שאיתם מבוצע הקסם.
קסמי תקריב הם לרוב קסמי קלפים, ולכן קוסמי קסם תקריב בדרך כלל מתמקצעים בערבוב מהיר ונאה של הקלפים, כדי ליצור רושם בידורי ומרהיב.
עוד חפצים קטנים המשמשים לסוג זה של קסמים הם מטבעות, כדורים וגביעים, ולפעמים כמה מאלה במקביל.
הקוסם ג'וני פלאמר שולף אפרוחים מגביעים בהופעתו הקבועה.
מיקרומנטאליזם הוא מופע מנטליזם המבוצע בשיטת ההגשה האנטימית של קסם התקריב, וכמו כן רוב פעלולי הקריאה הקרה מבוצעים באותה שיטה אינטימית של קסם תקריב.
קסם של חג מולד הוא סרט טלוויזיה המבוסס על הסדרה קסם של הורים.
הסרט שודר לראשונה ב-29 בנובמבר 2012 וב-10 בדצמבר 2013 בערוץ ניקלודיאון האמריקאי והוא הסרט השני של הסדרה.
מספר הצופים בתאריך השידור המקורי של הסרט עמד על 4.473 מיליון אנשים.
הסרט שודר בישראל בעברית ב-26 באוגוסט 2013.
בסרט טימי, טוטי, קוזמו, וונדה ופוף מטיילים סביב העולם ומגשימים משאלות לילדים עדיין בלי לחשוב איזה דברים רעים יכולים לקרות מהמשאלות האלה.
לאחר מכן אנו רואים את סנטה קלאוס נמצא בקוטב ומתכונן לחג המולד הבא, אך הילדים ב"רשימת הנחמדים" נמחקים מהרשימה.
בנוסף, כמה מ"רשימת השובבים" נמחקים מהרשימה.
סנטה לא יכול לסבול את הדבר ומזמן את טימי וחבריו לביתו בקוטב הצפוני.
כשסנטה מגלה שהמכונה לעטיפת המתנות התקלקלה, הוא מתבונן בתוכה וטימי מבקש שהמכונה תתוקן.
לפתע יורגן מודע לטימי שהוא יהיה סנטה קלאוס המחליף עד שיחזור לסנטה הזיכרון, אך טימי לא יכול לקבל את התפקיד משום שהוא עצמו נמצא ב"רשימת השובבים".
כדי להוריד את חפותו מ"רשימת השובבים", עליו להגיע לביתו של אחראי רשימת השובבים, אלמר זקן הגמדים.
בדרכם אליו, טימי, טוטי, קוזמו, וונדה, פוף, דנזל קרוקר ו-2 שדונים צריכים לעבור מספר קשיים: החלקה על מוט, התפצלות בין טימי ודנזל קרוקר לשאר הקבוצה, פגישה עם אנשי עוגייה מפלצתיים שתוקפים אותם בגלל שדנזל קרוקר אכל את הראש של אחד מהם ועוד.
טימי מגיע לביתו של אלמר זקן הגמדים ומגלה שהוא ב"רשימת השובבים", לא רק משום שהוא גרם לסנטה לאבד הזיכרון, אלא גם מפני שהוא לא באמת עוזר לאנשים, אלא הפיות עזרו להם.
לבסוף דנזל קרוקר מוכיח את בטענה שטימי הציל את חייו.
אלמר זקן הגמדים מאמין בהוכחה ומוחק את טימי מרשימת השובבים.
טימי מחלק את כל המתנות ולבסוף הזיכרון של סנטה חוזר.
קסם של בית הוא סרט קולנוע בלגי משנת 2013. את הסרט ביימו בן סטאסן וג'רמי דגרוסון, והוא יצא לאקרנים בישראל ב-3 ביולי 2014.
חתול ג'ינג'י קטן בשם רעם הלך לאיבוד.
הוא נמצא הרחק מביתו והוא מחפש מחסה מן הסופה.
הוא מוצא את עצמו בבית מסתורי בו חי לורנס עם בעלי חיים, רובוטים וצעצועים עם כישרונות יוצאי דופן.
ביניהם יש את ג'ק הארנב ומגי העכברית שרוצים רק דבר אחד – לגרש את רעם.
כשלורנס מאושפז בעקבות תאונה לה גרם ג'ק, האחיין שלו מנצל את ההזדמנות והציע את הבית למכירה.
זה לא מוצא חן בעיני שאר המתגוררים בבית והם עובדים יחד על מנת להגן על הבית ולמנוע את הצלחת העסקה.
קסם לאור ירח הוא סרט קולנוע אמריקאי מסוג קומדיה רומנטית בבימויו ובכתיבתו של וודי אלן משנת 2014. כוכבי הסרט הם קולין פירת' ואמה סטון.
הסרט מתרחש בשנות ה-20 של המאה העשרים.
סטנלי קרופורד (קולין פירת') הוא קוסם ענק ובינלאומי, מצליחן המסוגל לבצע קסמים שרק מעטים מסוגלים להבין ולפענח.
הוא שרלטן, רציונליסט, צעקן וחסר פשרות אנגלי הנוהג ביד קשה בכל מי שלוקח חלק בהפקותיו על הבמה.
יום אחד מגיע אליו ידיד נעורים, גם הוא קוסם שהתפתח גם הוא בתחום הקוסמות, וידידותם בת שנים רבות.
הידיד מציע אתגר לסטנלי, לבוא עמו לדרום צרפת על מנת לבחון צעירה בשם סופי בייקר (אמה סטון) המגלה ידע על חושי, ידע העולמות האחרים, הנשמות, וגם ידע העבר של אנשים שהיא פוגשת.
סופי היא בעלת יכולות רבות ומגוונות ולכן היא מוכיחה שוב ושוב את היכולות שלה לסטנלי הספקן.
הוא מטיח בה לא פעם שאלות, ספקות ומתמודד למעשה עם עצמו, מול היכולות הפנטסטיות שלה לחשוף עליו דברים שמעולם לא סיפר לאיש.
ואיננו מבין כיצד היא עושה זאת.
בנוסף, היא מבצעת קסמים בשעת סיאנסים המעוררים את התפעלותו והתפעלות ידידו.
סטנלי מחליט להזמין את סופי לבקר אצל דודתו, שגם היא מטילה ספק ביכולותיה.
אך סופי לא מפסיקה להפתיע.
לאט לאט מתרקמת מערכת יחסים של התאהבות משולשת בין סופי לבין ידיד צעיר ועשיר שמחזר אחריה ושר לה סרנדות אהבה בלווי גיטרה, מול מערכת היחסים של סטנלי וסופי.
אך סטנלי לא לגמרי בטוח שהתאהב בה.
עוד מימד נוסף במאבק הידוע של המשולש הנצחי.
קולין פירת' - סטנלי קרופורד
אמה סטון - סופי בייקר
מרשה גיי הארדן - גברת בייקר, אמה של סופי
איילין אטקינס - הדודה ונסה
סיימון מקברני - האוורד בורקן
קֶסֶם סולטאן (בטורקית: Kösem Sultan; בערך ב-1589 – 2 בספטמבר 1651), הייתה האישה החזקה ביותר בהיסטוריה העות'מאנית ודמות בולטת בתקופת סולטנות הנשים.
תפסה עמדת כוח והשפיעה על הפוליטיקה של האימפריה העות'מאנית כשנהייתה האסקי סולטאן כפילגש המועדפת של הסולטאן העות'מאני אהמט הראשון (1590-1617), ולידה סולטאן כאמו של מוראט הרביעי (1612-1640) ואבראהים הראשון (1615-1648), וכסבתו של מהמט הרביעי (1642-1693).
קסם סולטאן התגוררה בארמון העות'מאני במשך מלכותם של שישה סולטאנים: אהמט הראשון, מוסטפא הראשון, עות'מאן השני, מוראט הרביעי, אבראהים הראשון, ומהמט הרביעי.
לאחר מותה, היא נקראה "הולידה המופלאה" ו"האם הקדושה".
קסם הייתה ממוצא יווני, בתו של כומר מהאי טינוס.
היא נקנתה על ידי שליט בוסניה באימפריה העות'מאנית ונשלחה, בגיל 15, להרמון הסולטאן.
שמה המקורי אינו ידוע, אם כי צוין בספרות מאוחרת כאנסטסיה, או נסיה.
הנוסע האיטלקי פייטרו דלה ואלה ששהה ב-1615 באיסטנבול, סיפר כי בהגיעה להרמון כונתה מאהפייקר ("פני ירח", כלומר, יפה בפרסית), ואהמט הראשון העניק לה את השם קסם, שמשמעותו "ראש העדר", כביטוי לכישורי המנהיגות שגילתה ולתבונתה הפוליטית.
קסם תפסה עמדת כוח בשנות מלכותו הראשונות של אהמט הראשון כחלק מסדרת שינויים בהיררכיה של ההרמון האימפריאלי.
ספייה סולטאן, סבתו העוצמתית לשעבר של אהמט וראש ההרמון, נושלה מסמכויותיה והוגלתה לארמון הישן בינואר 1604, והאנדאן סולטאן, אמו והוולידה סולטאן של אהמט, נפטרה בנובמבר בשנה שלאחר מכן.
שתי המשרות הפנויות הללו אפשרו לקסם לעלות לראש ההיררכיה בהרמון האימפריאלי ממצבה הקודם כפילגש השנייה או השלישית של הסולטאן, ומנהלת הרמון השפחות הקיסרי במקום ולידה סולטאן.
כהאסקי סולטאן לאהמט, קסם נחשבה לפילגש המועדפת עליו וילדה את רוב ילדיו.
במשך זמנה כהאסקי סולטאן היא קיבלה 1,000 אקצ'ה ביום.
כאמן של מספר נסיכות הייתה לה הזכות למצוא להן שידוך, דבר ששימש גם ככלי פוליטי.
הנוסע האנגלי ג'ורג' סנדיס, שביקר באיסטנבול ב-1610 וסיפר על חצר הסולטאן בספרו מ-1615, ציין ש"האסקי-קאדון הוסיפה מעשי-כישוף על עוצם יופיה, עד כי הסולטאן אהֵבהּ בלהט רב".
פייטרו דלה ואלה ציין ש"היא נערצת על הכול כמלכה, ובכל ענייני האימפריה היא בעלת הסמכות הגדולה ביותר".
השגריר הוונציאני סימון קונטריני מזכיר את קסם בתסקיר ב-1612 ומציג אותה כאישה .
השפעתה של קסם על הסולטאן התגברה בשנים הבאות ונאמר כי היא פעלה כאחת מיועציו.
אף על פי כן, היא נמנעה מהתערבות יום-יומית בעניינים חשובים כי הסולטאן לא רצה שאשתו תאפיל עליו.
יש הטוענים שקסם פעלה ממניעים אנוכיים וכי ניסתה לשמר את מעמדה והשפעתה במהלך הקריירה הארוכה שלה "יותר מאשר את אלה של הסולטאן או השושלת".
לקסם היה היה תפקיד חשוב כשומרת השהזאדה.
שינויים משמעותיים בסדרי ההורשה שחלו בתקופתו של אהמט מיוחסים למאמציה של קסם.
ייתכן כי היא הבינה את התועלת האישית שיכלה לנבוע מסדר ההורשה לבן הבכור והדבר סייע לה כשכבר לא הייתה האסקי אלא אמא לנסיכים שמחכים לרשת את הכס.
לפי השגריר הוונציאני, קסם "שידלה את הסולטאן לחוס על חייו של מוסטפא על מנת להגן על בניה שלה מגורל דומה".
הסולטן אהמט נפטר בגיל צעיר (בן 27) ב-22 בנובמבר 1617. כתוצאה מכך, קסם איבדה את תפקידה בארמון טופקאפי ועברה לארמון הישן במשך כל מלכותם של גיסה מוסטפא הראשון ובנה החורג עות'מאן השני.
בעקבות השינויים שחלו בסדרי ההורשה, שקבעו כי אמו של הנסיך תשהה בארמון הישן ממות בעלה ועד המלכת בנה, קסם הצליחה לשמר לעצמה את התואר האסקי סולטאן וקצבה יומית של 1,000 אקצ'ה בזמן פרישתה; זאת למרות שבסוף שלטונה של קסם, התואר האסקי איבד את מעמדו.
ב-1619, בנה החורג עות'מאן השני הגיע לביקור של 3 ימים בארמון הישן, ובכך הפגין את חיבתו אליה.
על אף שהעריך וחיבב אותה, עות'מאן לא נתן לקסם לשמש עבורו כדמות המלכה האם.
קוסם חזרה לשלטון כשבנה בן ה-11 עלה לכס המלוכה ב-10 בספטמבר 1623 כמוראט הרביעי.
בשנים הראשונות האימפריה נפלה לאנרכיה; האימפריה הספווית פלשה לעיראק כמעט מיד, בצפון אנטוליה פרצו מרידות, ובשנת 1631 הסתערו היניצ'רים על הארמון והרגו בין היתר את הווזיר הגדול.
מוראט חשש מגורל זהה לזה של אחיו הבכור, עות'מאן השני, והחליט לבסס את שלטונו.
בהמשך, ניסה לדכא את השחיתות שגדלה בתקופת שלטונם של הסולטאנים הקודמים, ושלא טופלה בזמן שאמו שלטה באמצעות בא כוח.
שלטונו המוחלט החל בסביבות 1632, כאשר לקח את הסמכות וביסס מחדש את עליונותו של הסולטאן, ועד מותו ב-1640 (בגיל 27).
בנה השני של קסם, אבראהים, חי באימה מהחשש שגם הוא יוצא להורג על פי פקודת מוראט כמו שני אחיו הגדולים ממנו.
חייו ניצלו רק על ידי השתדלות אמו, קסם סולטאן.
לאחר מותו של מוראט, נותר אבראהים הנסיך היחיד ששרד מהשושלת.
לאחר שהתבקש על ידי הווזיר הגדול קמאנקש פאשה לרשת את הסולטנות, חשד אבראהים שמוראט עדיין חי ומתכנן ללכוד אותו.
נדרש שכנוע משולב של קסם והוזיר הגדול, ובדיקה אישית של גופת אחיו, כדי שאבראהים יסכים לרשת את כס המלוכה, בשנת 1640. אלא שהוא התגלה כבלתי יציב נפשית, ואימו, קסם, שלטה בשמו, אולם אפילו היא נפלה קורבן למורת רוחו של הסולטאן ועזבה את הארמון הקיסרי.
התנהגותו של אבראהים עוררה דיבורים על הדחת הסולטאן.
בשנת 1647, הווזיר הגדול סאליח פאשה, קסם סולטאן, שייח' אל-אסלאם עבדורהים אפנדי זממו ללא הצלחה להדיח את הסולטאן ולהחליפו באחד מבניו.
סאליח פאשה הוצא להורג וקסם סולטאן הוגלתה מההרמון.
בשנה שלאחר מכן מרדו חיל היניצ'רים והעולמא.
ב-8 באוגוסט 1648, אבראהים הודח, נתפס ונכלא בארמון טופקאפי.
קסם נתנה את הסכמתה להדחת בנה באומרה .
הווזיר הגדול החדש, סופו מהמט פאשה, עתר לשייח' אל-אסלאם בבקשה לפתווה שתאשר את הוצאתו להורג של אבראהים.
הפתווה ניתנה, עם ההודעה .
קסם גם נתנה את הסכמתה.
נשלחו שני תליינים ואבראהים נחנק ב-18 באוגוסט 1648.
בסופו של דבר הציגה קסם את נכדה בן השבע מהמט הרביעי לדיוואן במילים לפיכך, היא הכריזה על עצמה כעוצרת בפעם השלישית ושלטה שוב בגלוי בין השנים 1648 ל-1651. בראש האימפריה העות'מאנית עמד הסולטאן הילד, מהמט הרביעי.
עם המלכתו, תפקיד הולידה סולטאן היה מיועד לאמו טורהאן סולטאן.
עם זאת, התעלמו מטורהאן בגלל צעירותה וחוסר הניסיון שלה.
במקום זאת הוחזרה קסם סולטאן לתפקיד גבוה זה.
טורהאן, אמו של מהמט הרביעי, התגלתה כאישה שאפתנית מכדי לאבד תפקיד כה גבוה ללא קרב.
היא הייתה אויבת בנפש של קסם.
במאבקה להיות ולידה סולטאן, נתמכה טורהאן על ידי הסריס השחור הראשי במשק ביתה והוזיר הגדול, ואילו קסם נתמכה על ידי חיל היניצ'רים.
אף על פי שקסם ולידה סולטאן נתפסה כטובה ביותר עבור השלטון, העם התרעם על השפעתם של היניצ'רים על הממשלה.
במאבק כוחות זה תכננה קסם להדיח את מהמט ולהחליפו בנכד צעיר אחר.
לדברי אחד ההיסטוריונים, ההדחה הזו קשורה יותר להדחת כלתה השאפתנית בכזו שיהיה אפשר לשלוט עליה ביתר קלות.
התכנית לא צלחה מכיוון שמליקה האטון, אחת מהמשרתות של קסם, דיווחה לטורהאן שקסם מתכננת להדיח את מהמט ולהחליפו בנכד אחר בעל אם צנועה יותר.
בין אם טורהאן נתנה את הפקודה ובין אם לא, קסם סולטאן נרצחה שלוש שנים לאחר שהפכה לעוצרת של נכדה הצעיר.
השמועה היא כי טורהאן הורתה על חיסולה של קסם.
יתר על כן, יש ששיערו כי קסם נחנקה בווילון על ידי הסריס השחור הראשי של ההרמון, סולימאן הגבוה.
העבריין העות'מאני בובובי, בהסתמכו על מלשין מההרמון, קבע כי קסם נחנקה באמצעות השיער שלה עצמה.
לאחר מותה, בגיל 62, נלקחה גופתה מטופקאפי ל"ארמון הישן" ואז נקברה במאוזוליאום של בעלה אהמט הראשון.
בפרקים הראשונים של סדרת הטלוויזיה הטורקית "מאה מפוארת - קסם", מגלמת את קסם סולטאן השחקנית היוונייה אנסטסיה צילימפיו, ובהמשך העונה הראשונה מגלמת אותה השחקנית הטורקייה ברן סאאת.
בעונה השנייה מגלמת אותה נורגול ישילצ'אי.
קסם קרנות נאמנות בע"מ מבית הפניקס בית השקעות, הידועה בתור קסם קרנות ו-ETF, היא חברת קרנות הנאמנות הגדולה בישראל.
נכון לנובמבר 2024 החברה מנהלת למעלה מ-110 מיליארד שקלים בלמעלה מ-430 קרנות סל וקרנות מחקות על מגוון רחב של מדדים, וכן מנהלת קרנות אקטיביות במגוון סוגי השקעה.
מנכ"לי קסם הם אבנר חדד ומשה אלמוג ויו"ר דירקטוריון קסם הוא בועז נגר.
קסם מדדים נוסדה ופותחה בשנת 2003 תחת השם "קסם תעודות סל" על ידי רוי רגב ואבנר חדד, ואליהם הצטרף בשנת 2006 בועז נגר.
השם "קסם" הוא ראשי תיבות של "קרן סחירה מדדית" בדומה למונח באנגלית ETF, שמשמעותו Exchange Traded Fund.
קסם הנחילה תפיסת עולם על פיה נכון להשקיע במדדים ולהתמקד בהשקעות רחבות, מפוזרות ומחושבות, וזאת מתוך הבנה ואמונה כי בזמן שהמידע גלוי, ידוע ונגיש לכולם, קשה עד בלתי אפשרי להשיג תשואה עודפת ביחס למדדים מובילים.
בשנת 2003 הנפיקה קסם את תעודת הסל הראשונה שלה, קסם ת"א 100, והפכה לאחת מחלוצות תחום המדדים בישראל.
בשנת 2009 רכשה קסם מבית ההשקעות פריזמה את תעודות הסל על מדדי MSCI.
בשנת 2010 החלה החברה לפעול בתחום הקרנות המחקות.
בשנת 2018, במסגרת רפורמה מקיפה בתחום תעודות הסל אשר הפכו לקרנות סל, התמזגה קסם עם חברת קרנות הנאמנות של הפניקס בית השקעות (לשעבר אקסלנס) והפכה לחברת קרנות נאמנות המנהלת את כל סוגי קרנות הנאמנות.
בדצמבר 2023 הוכרז על רכישת קרנות הנאמנות האקטיביות של בית ההשקעות פסגות על ידי קסם.
בשנת 2024 השלימה קסם את קליטת קרנות הנאמנות שרכשה מבית ההשקעות פסגות, וזאת בהמשך לרכישות קודמות של חברות הקרנות אלומות ואפסילון.
נכון לחודש נובמבר 2024, קסם קרנות ו-ETF היא חברת הקרנות הגדולה בישראל.
בפברואר 2024 השיקה החברה לראשונה בישראל קרנות באפר – קרנות מחקות, בעלות מנגנון חדשני המאפשר הגנה בירידות המדד מצד אחד והשתתפות בעליות המדד מצד שני, בשיעורים שייקבעו ביחס למדד S&P 500 (SPX).
קרנות סל – "קסם ETF"
קרנות מחקות פתוחות – "קסם KTF"
קרנות מנוהלות אקטיביות – "קסם אקטיב"
קרנות סל על מדדי סחורות
קרנות מחקות פתוחות עם מנגנוני הגנה – "קרנות באפר"
קסם של חופשה הוא הסרט השלישי של קסם של הורים.
הסרט מתאר את עלילותיהם של טימי וחבריו בהוואי.
טימי טרנר קיבל עבודה בעולם הפיות כדי להרשים את טוטי בת זוגו.
באותו הזמן דנזל קרוקר רוצה לטוס להוואי ובשדה תעופה הוא פוגש את האנטי פיה פופ שרוצה לגנוב את ה: "אברה קדבריום" הכוח שנותן לפיות את כוח הקסם.
למחרת חוזר טימי לכדור הארץ כדי לפגוש את טוטי, הוא פוגש אותה ולאחר מכן הוא הולך לבית הוריו והם מספרים לו שהם גם טסים להוואי למסיבה של העבודה של אבא של טימי.
אבא של טימי אחראי לסוף שבו יש את מופע האש, אם הוא לא יעשה מופע אש טוב הוא יפוטר.
יורגן משאיר את טימי להיות אחראי על ה: "אברה קדבריום" הכוח של הפיות.
טימי גם טס לחו"ל וכן גם מיצי ומרטי אחים שהוריהם לא שמים לב אליהם ומשאירים אותם עם ויקי השמרטפית המרושעת.
כאשר הם מגיעים דנזל פוגש באדם נוסף שמוכן לשתף איתו פעולה ולגנוב את ה: "אברה קדבריום".
טוטי וטימי פוגשים במרטי ומיצי שמגלים להם שוויקי היא השמרטפית שלהם והם נותנים להם לברוח בשעה שוויקי נופלת על כוסות לתוך עוגה.
דנזל והאיש הנוסף מצליחים לגנוב את כוח הפיות וטוטי וטימי רצים לקחת אותו בחזרה.
דנזל והאדם הנוסף נתקלים בילדים ואחר כך גם טוטי שאומרת להם שהם צריכים את מה שהשניים גנבו.
השלושה רודפים אחרי הגנבים ובאותו הזמן מצטרף אל דנזל גם פופ.
חמשתם מיגיעים להר הגעש "מאונה לואה" וכולם חוץ מפופ נתקעים על סלע באמצע הלבה אך באותו רגע מגיע טימי שמציל את כולם אך הוא נלחם עם פופ על הכוח ונופל ללבה, אך למזלו הוא נפל עם הכוח, הכוח גורם לטימי להינצל ואף להפוך לפיה.
מאחר שכך טימי כבר לא צריך את הפיות והם ניתנים לאחים מרטי ומיצי.
הסרט נגמר שכולם במסיבת האש שטימי ארגן לאביו, הפיות הפכו את ויקי לארנב אחרי שמרטי רצה ליום הולדתו ארנב וכולם רוקדים במסיבה.
טימי טרנר: דרייק בל/לוגן הנדרסון - נער מתבגר ובן זוגה של טוטי.
בסרט הוא קיבל עבודה בעולם הפיות.
טוטי: דניאלה מונה/ויקטוריה ג'סטיס - בת זוגו של טימי, עוד בחופש היא קיבלה עבודה לעזור בשמירת בעלי חיים בטבע.
האחים מיצי ומרטי - תאומים שקיבלו את ויקי כשמרטפית ובסוף קיבלו הוריי פיות חדשים
וונדה וקוזמו - הורי הפיות של טימי
דנזל קרוקר - לשעבר המורה של טימי.
פופ - אנטי פיה של פוף שרוצה לגנוב את ה"אברה קדבריום".
יורגן ואן סטרנגיל - משגיח על עולם הפיות.
ממנה את טימי לשמור על ה"אברה קדבריום" מבלי שפופ ייקח.
אימא ואבא של טימי - הוריו של טימי.
קסם הנעורים (באיטלקית: La meglio gioventù) הוא סרט איטלקי משנת 2003 בבימויו של מרקו טוליו ג'ורדנה ().
הסרט נוצר במקור כמיני-סדרה בארבעה חלקים לטלוויזיה האיטלקית, אך היא בחרה לא להציגו.
בשנת 2003 הוצג הסרט בפסטיבל הקולנוע בקאן, וזכה בפרס לסרט הטוב בקטגוריית "מבט מסוים".
בעקבות הצלחתו שוחרר הסרט לבתי הקולנוע באיטליה, והוצג שם בשני חלקים, כשאורכו של כל חלק שלוש שעות, עם הפסקה של 40 דקות בין שני החלקים.
הסרט היה מועמד לעשרה פרסי האקדמיה האיטלקית לקולנוע (דוד די דונטלו) - מתוכם זכה בשישה פרסים, כולל הפרסים לבמאי, לסרט ולתסריט.
בנוסף זכה בפרס חביב הקהל בפסטיבל רוטרדם 2004.
שמו של הסרט באיטלקית "La meglio gioventù" (שמשמעותו "מיטב הנוער") לקוח משמו של קובץ שירים שנכתב בשנת 1954 על ידי המשורר ובמאי הקולנוע האיטלקי פייר פאולו פאזוליני.
הסרט עוסק בסאגה משפחתית רחבת-יריעה המשתרעת על פני קרוב ל-40 שנה, תוך שילוב קורות המשפחה עם אירועים היסטוריים חשובים שאירעו באותן שנים באיטליה.
הסרט הוא סאגה המספרת את קורות משפחת קראטי באיטליה בין השנים 1966–2003. הוא מתעד את חייה, אך מתמקד בעיקר בסיפורם של שני האחים, האח הצעיר מתיאו, המגולם על ידי השחקן אלסיו בוני (), והאח המבוגר יותר, ניקולא, המגולם על ידי השחקן לואיג'י לו קאשו ().
הסרט מתעד את חייהם והמסע שהם עוברים מתקופת נעוריהם הפרועים, מאבקיהם נגד הממסד, הורות ופרישה מהעבודה בתחילת שנות ה-2000. הסרט מראה את הקשר בין חייהם הפרטיים לבין האירועים הפוליטיים שאירעו באיטליה באותן שנים והשפיעו עליהם, והדרך בה אירועים קטנים הפכו לנקודת מפנה בדרך בה בחרו לפעול.
יוצר הסרט בחר להציג בו אירועים שונים דרך קורות חייהם של האחים, המשפחה וחבריהם, כגון: השיטפון הגדול בפירנצה בשנת 1966; השינויים בממסד הפסיכיאטרי באיטליה שהתרחשו בשנות ה-70; מאבקי הפועלים שהתרחשו בטורינו בשנות ה-70; הטרור של הבריגדות האדומות בשנות ה-80; חיסול שופטים על ידי המאפייה ורציחות פוליטיות בשנות ה-90.
שני האחים הם סטודנטים המתכננים טיול קיץ משותף לנורווגיה יחד עם חבריהם ללימודים קרלו, שהוא סטודנט לכלכלה, וברטו, שהוא סטודנט לפילוסופיה.
ניקולא, המבוגר מבין השניים, הוא סטודנט לרפואה.
מתיאו, האח הצעיר יותר, לומד ספרות ושירה, גבר יפה ועצוב.
הוריהם הם אנג'לו ואדריאנה, שהיא מורה במקצועה.
יש להם אחות בוגרת, ג'ובאנה, שהיא עורכת דין, ואחות צעירה, פרנצ'סקה.
בבחינות סיום השנה, מתאו, שהיה תלמיד מצטיין בתיכון, עוזב את הבחינה הראשונה שלו באמצע, ואילו ניקולא מסיים אותן בהצלחה, הוא מקבל 100 כשקיבל מהמרצה תוספת לציון משום שהוא אדם המגלה אמפתיה, והדבר חשוב למי שמעוניין להיות רופא.
מתיאו עובד במוסד לחולי נפש.
בתפקידו הוא לוקח חולי נפש לטיולים כדי לתת להם אפשרות להרגיש נורמליים.
החולה שהוא מטפל בה היא ג'ורג'יה, המגולמת על ידי ג'סמין טרינקה ().
מתיאו מבחין שג'ורג'יה נפגעה בעקבות טיפול בנזעי חשמל שקיבלה במוסד הרפואי שבו אושפזה.
הוא מחליט להוציא אותה ללא אישור מהמוסד הרפואי.
הוא מביא אותה למקום שבו מחכים ניקולא וחבריהם למתיאו כשהם מוכנים לצאת לטיול בנורווגיה.
ניקולא מבין שיש לטפל בנושא, הוא נשאר עם מתיאו ומבטיח לקרלו וברטו שהם יצטרפו אליהם לאחר יומיים.
הם נוסעים לכפר בו חי לפי ידיעותיהם אביה של ג'ורג'יה כדי שתגור עם אביה.
בכפר הם פוגשים את הכומר, שאומר להם שהאב עבר לכפר אחר.
מאחר שאיחרו את האוטובוס לאותו כפר, הם נשארים ללון בלילה במחסן של הכומר.
ג'ורג'יה מאוד מפוחדת, הם נשכבים לישון.
מתיאו מוצא מחברת על רצפת המחסן ומתחיל לקרוא בה.
ג'ורג'יה מתנפלת עליו ובורחת החוצה לגשם, כשמתיאו רודף אחריה.
הוא לא מצליח להרגיע אותה.
ניקולא, שיוצא אחריהם, מצליח להרגיעה ולהכניסה פנימה.
למחרת הם ממשיכים לכפר של האב, שלא מבין מה זה עסקם היכן ג'ורג'יה חיה ומתכנן להחזירה למוסד.
מתיאו מתנפל עליו ובכך פוגע בכל סיכוי שתחיה עם האב.
הם נוסעים להיפגש עם ג'ובאנה, אחותם עורכת הדין, כדי לקבל עצה.
היא מבהירה להם שהוצאת ג'ורג'יה מהמוסד היא מעשה בעייתי.
היא ממליצה להעביר אותה למוסד מתקדם יותר במקום אחר.
הם מגיעים לתחנת רכבת, ושם מעודד ניקולא את ג'ורג'יה המפוחדת ללכת לקנות עבורם שלושה גביעי גלידה.
היא הולכת, אבל לא לוקחת את העודף.
המוכר מתעקש שתיקח את העודף.
לקיוסק נכנסים שני שוטרים, והשיחה מסבה את תשומת הלב לג'ורג'יה.
הם לוקחים אותה לתחנת משטרה כדי לברר את זהותה, ובהמשך היא מוחזרת למוסד.
מתיאו נכנס בעקבות כך לדיכאון.
הוא מחליט לא להמשיך בטיול, עוזב את אחיו בפתאומיות, חוזר לרומא ומתגייס לצבא.
ניקולא, שלא מצליח להיפגש עם קרלו וברטו, ממשיך בטיול לבדו ברחבי נורווגיה, במטרה להגיע לכף הצפוני.
הסרט מציג את המקומות והנופים היפים בהם טייל.
הוא משיג עבודה כחוטב עצים ונשאר שם תקופה מסוימת.
הוא לוקח תקופת חופש ולא חוזר ללימודים.
בהמשך נודע לו דרך שידורי הטלוויזיה על האסון של עליית נהר הארנו על גדותיו, שהתרחש בנובמבר 1966: נהר הארנו עלה על גדותיו והציף את פירנצה בנהרות מים ובוץ, תוך שהוא גורם נזק רב לנכסי התרבות, יצירות אמנות וספרים עתיקים.
ניקולא מפסיק את מסעו בנורווגיה וחוזר לאיטליה, וכמו סטודנטים רבים אחרים באותה עת, הוא מתגייס לסייע במאבק להצלת נכסי התרבות.
בפירנצה הוא פוגש את מתיאו, שהגיע יחד עם היחידה הצבאית שלו לסייע.
בנוסף הוא פוגש את שני חבריו קרלו וויטלי, שסיימו את הטיול וחזרו ללמוד באוניברסיטה ברומא.
תוך כדי מאמצי הסיוע הוא פוגש את הסטודנטית ג'וליה בעת שהיא מנגנת על פסנתר שהוצא החוצה במסגרת מאמצי ההצלה.
מתברר שהיא לומדת בטורינו, וניקולא מציע לחבריו לעבור ללמוד ביחד בטורינו.
ניקולא עובר עם חברו קרלו לטורינו, הם מעורבים בהפגנות של סטודנטים.
הם בקשר עם ויטלי עובר עובד בחברת המכוניות פיאט, המעורב בפעילות של האיגודים המקצועיים.
ניקולא וג'וליה נמצאים בקשר ביניהם.
הם מאוהבים מאוד, אבל לא מוכנים להינשא הם מעורבים במחאות 1968 כנגד הצבא והביורוקרטיה שהתרחשו באיטליה וברחבי העולם.
בטורינו מתקיימות הפגנות סוערות בין המשטרה והמפגינים.
ניקולא וג'וליה נקלעים לאחת ההפגנות, ג'וליה בהריון והם נמלטים מאלימות המשטרה והמפגינים.
הם מרגישים שצפויה להיוולד להם ילדה, ומחליטים לקרוא לה שרה.
מתיאו מגיע עם יחידתו לטורינו כדי לסייע בפיזור ההפגנות בעיר.
בהפגנה נפגע קשות חברו לואיג'י המלווה את מתאו מאז הטירונות, מתיאו מגיב באלימות ותוקף את המפגינים.
מתברר שלואיג'י הפך למשותק עד מותניו.
ניקולא אוסף את מתיאו מיחידתו ומביא אותו לביקור בביתם, שם מתעורר ויכוח אידאולוגי קשה בין מתיאו לג'וליה, כשמתיאו טוען שלואיג'י הוא בן עניים אמיתי בעוד שג'וליה לא ידעה מימיה עוני.
בעקבות האירוע בו נפגע חברו, מחליט מתיאו לעבור לעבוד בסיציליה כצלם זיהוי פלילי.
באותה עת התקיימה בסיציליה שחיתות רבה על ידי המאפיה שהשפיעה על מוסדות השלטון.
הוריו של מתיאו מאושרים והם מגיעים מרומא לבקר את נכדתם.
ההבדלים באופיים של ג'וליה וניקולא מתחילים להקרין על חייהם, היא מעורבת בפעילות אנטי ממסדית של קולקטיב עם אידאולוגיה קומוניסטית, בעוד שניקולא מתרחק מכך, לוקח אחריות לפרנס את משפחתו ועובד כפסיכיאטור בבית אבות.
ניקולא שהפך לפסיכיאטור, פועל לביטול ההתעללות בבתי החולים הפסיכיאטריים.
באחד מחיפושיו בבתי החולים השונים אחר חולים פגועים, הוא מגלה בתוך מרתף קבוצה של חולים שהוסתרו מעין המבקרים, ביניהם הייתה גם ג'ורג'יה במצב קשה מאוד.
במוצאו אותה היא הייתה קשורה למיטה בתנאים לא אנושיים, היא לא מדברת ומראה סימני פחד מכל מגע עם אנשים אחרים.
היחסים בין ניקולא וג'וליה מתדרדרים, היא הופכת להיות קיצונית יותר.
היא מצטרפת לפעילות של אחד מתאי הבריגדות האדומות, תוך שהיא מסתירה את פעילותה מניקולא.
היא מרגישה לכודה במערכת היחסים שלה אתו.
מתיאו חי בבדידות חברתית בסיציליה, כשהוא עוסק בצילום זירות פשע.
הוא פוגש בבית קפה בנמל פאלרמו בצלמת חובבת בשם מירלה, הוא מציג את עצמו בשם ניקולא ולא מגלה לה את זהותו.
היא מצלמת אותו כשהוא מסתיר חלק מפניו באצבעות ידיו.
מירלה מספרת לו על חייה באי סטרומבולי ועל רצונה להיות ספרנית ומתאו שהיה חובב קריאת ספרים, ממליץ לה לעבוד בספרייה היפה של רומא.
בגלל מיזגו האלים, אולץ מתיאו לצאת לחופשה, לפני יציאתו הוא מקבל מכתב מניקולא המגלה לו שהוא מצא את ג'ורג'יה.
הוא עובר ברומא בדרכו לטורינו, הוא מבקר את חברו המשותק לואיג'י, המגלה לו שהוא מאושר, כי הוא פגש אישה והוא עומד להינשא לה.
בנוסף מגלה מתיאו להפתעתו, שכל השנים, אמו ביקרה את לואיג'י אחת לשבוע ולימדה אותו שירה ואימנה את ידו הפגועה בכתיבה.
לאחר מכן הוא ממשיך לבית הוריו, הוא רואה אותם ממכוניתו כשאביו החולה בסרטן מתהלך בקושי.
הוא רק משקיף עליהם ממכוניתו.
הוא מגיע למוסד בו עובד ניקולא ופוגש את ג'ורג'יה.
בחוזרם הביתה מספרת להם ג'וליה שאביהם נפטר ממחלתו, ומתיאו לא מצליח לדבר איתו בפעם האחרונה.
בדרכם לרומא, מתיאו נוהג בצורה מסוכנת, ולאחר צעקות של ניקולא וג'ולייה, הוא עוצר את הרכב, רק לאחר מכן הוא מצליח להביע את רגשותיו ושני האחים בוכים.
בהגיעם לרומא לקבורת האב, ג'וליה מרגישה יותר ויותר לכודה בסיטואציה, היא יוצאת מהבית בתירוץ שהיא צריכה לקנות חלב ופוגשת איש קשר הנותן לה מזוודה ואקדח.
בלילה בהיותם ברומא היא עוזבת את ניקולא ובתה שרה, ניקולא מגלה אותה על סף הדלת, ומנסה לעצור בה ללכת ולעזוב אותו את שרה.